EELNÕU

**O T S U S**

Kadrina 25. mai 2022 nr

Kinnisasja osa kasutusse andmine

Prisma NET OÜ (12648723) on esitanud avalduse (21.10.2021, registreeritud nr 5-4/4-2 all), milles palub otsustuskorras nõusolekut püstitada reklaamide eksponeerimiseks rajatis (tehnilised andmed kajastuvad avalduses ja lisatud joonisel) aadressile Viitna tee 2, Kadrina alevikus (katastritunnus 27304:002:0036), vastavalt asendiskeemile. Reklaami eksponeerimise rajatisel esitatavad visuaalsed teated on avalikku huvi teenivad ja suunatud avalikkusele.

Kadrina Vallavolikogu 2012. aasta 30. mai määrusega nr 50 kehtestatud Kadrina vallavara valitsemise korra paragrahvi 13 lõike 1 punkti 4 järgi võib anda vallavara kasutusse otsustuskorras muuhulgas teistele isikutele lähtudes avalikust huvist ja sama paragrahvi lõike 2 järgi tuleb avalikku huvi põhjendada. Sama korra § 10 lõike 1punkti 1 kohaselt otsustab kinnisasja kasutusse andmise volikogu.

Eeltoodud asjaolusid arvesse võttes ja tuginedes Kadrina Vallavolikogu 2012. aasta 30. mai määrusega nr 50 kehtestatud Kadrina vallavara valitsemise korra paragrahvi § 8 lõike 1 punktile 1, paragrahvi 9 lõikele 2, paragrahvi 10 lõike 1 punktile 1, paragrahvi 13 lõike 1 punktile 4 Kadrina vallavolikogu

o t s u s t a b:

1. Anda otsustuskorras Prisma NET OÜ (12648723) kasutusse osa kinnistust aadressil Viitna tee 2a, Kadrina alevik, (katastritunnus 27304:002:0036) suurusega ligikaudu 4 m2 asendiskeemil märgitud asukohas reklaami eksponeerimise rajatise paigaldamiseks järgides ehitusseadustiku1 nõudeid.

2. Maa kasutamise tähtajaks on kolm (3) aastat alates tagasiulatuvalt 01.11.2021 kuni 31.10.2024.

3. Reklaamide eksponeerimise rajatise talumistasu on 20 eurot ühes kalendrikuus, mis sisaldab maakasutustasu ja elektrikulu. Tasumine toimub kaks korda aastas.

4. Volitada vallavanem Kairit Pihlakut sõlmima Prisma NET OÜ-ga (12648723) kinnistu (katastritunnus 27304:002:0036) kasutamise lepingut.

5. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina alevik, 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

(allkirjastatud digitaalselt)

Madis Viise

vallavolikogu esimees

Seletuskiri

Reklaami eksponeerimise rajatis on visuaalselt standardne lahendus. Selliseid kasutatakse ka mujal asustatud kohtades, üldsusele tellitud teabe edastamiseks.

Elektrikulust:

Kandjal on kolm 7,2W LED riba (1 igas küljes).

Tarbitav nominaalne ampervõimsus 220 VAC tänavavalgustuse võrgust on 0,1A.

Ajaline valgustusreziim ööpäevas on sama, mis tänavavalgustusel, kalendriaasta keskmiseks võib lugeda 12 tundi/ööpäevas, KOKKU 4'380 tundi kalendriaastas.

Süsteemi võimsus = 21,6 W

Tarbitav võimsus 21,6 W x 4'380 h / aastas = 94’608 Wh = 94,6 kWh / aastas.

Elektrikulu suurusjärk tänastes hindades jääb alla 20 eur / aastas, sõltub mõistagi tariifist.